הרמון (סדרת טלוויזיה)

הרמון היא סדרת דרמת מתח ישראלית בהפקת החברות אנדמול שיין ורשת. הסדרה נכתבה על ידי ענת ברזילי, הדר גלרון וגדי טאוב, בהשראת ספרה האוטוביוגרפי של מעיין סמדר "נשות ההרמון". הסדרה עלתה לאוויר ב־1 בפברואר 2018 ברשת 13, וכללה שמונה פרקים.

==שחקנים==
*אלון אבוטבול – שבתאי צדיק, האנטגוניסט הראשי של הסדרה.
*חן אמסלם זגורי – מאיה לוין, הדמות הראשית בסדרה.
*נועם לוגסי – הגר לוין, אחותה הקטנה של מאיה
*יורם טולדנו – יואל לוין, אביהן של מאיה והגר
*אסי לוי – תקווה לוין, אימן של מאיה והגר
*שירה האס – תמר, בתה של אלינור
*ענת ברזילי – אבישג, אחת מנשותיו של שבתאי והיחידה שנשואה כדין
*דוד שאול – אריאל צדיק, בנם של שבתאי ואבישג
*נטע שפיגלמן – אלינור צדיק, בתם של שבתאי ורחלה
*שני קליין – תהילה (נועה), אחת מנשותיו של שבתאי
*גילת אנקורי – רחלה, אחת מנשותיו של שבתאי
*רומי אבולעפיה – הודיה, אחת מנשותיו של שבתאי
*טל טלמון – אושר, אחת מנשותיו של שבתאי
*הדר גלרון – אריאנה, עובדת סוציאלית, אחת מנשותיו של שבתאי
*אפרת אביב – איילת, אחת מנשותיו של שבתאי
*מנואל אלקסלסי – שבת, נכדתו של שבתאי
*כפיר סקנדרני – נועם, הבן של תהילה
*ליאור סומך גורמן –
*דין גרבר – דורי, חבר של תמר
*אור בן מלך – מייקי

===שחקני משנה===
*הרצל טובי – סרנו, קצין בילוש במשטרה
*אינה בקלמן – יאנה, אחת מנשותיו של שבתאי
*מיכל ורשאי-ארלוק – מיכל אסולין, עיתונאית
*אסף בן לולו – הגרוש של תהילה ואבא של הילד שלהם
* איילת מרגלית – מנהלת בית הספר

==הפקה==
הסדרה נוצרה בהשראת דמותו של גואל רצון ומבוססת בעיקרה על ספרה של מעיין סמדר ("נשות ההרמון"), שהייתה חברה בכת שלו, אך גם על מאפיינים של כתות אחרות שנאספו בעזרת ראיונות ועבודות תחקיר. בפתיח הסדרה מופיעה שקופית המציינת כי "כל דמיון בין הסדרה לבין אירועים אמיתיים הוא מקרי בהחלט". עורכת הדין שלומציון גבאי מנדלמן, אשר שימשה כסנגורית במהלך המשפט של גואל רצון, מתחה ביקורת על כך וטענה כי קיימים הרבה קווי דמיון בין הסיפור לסדרה וכי "הם צוחקים על הצופים". בריאיון ל103FM סיפרה מעיין סמדר בתגובה, שמיד לאחר אותה שקופית מצוין שהסדרה מבוססת על ספרה ואישרה שמרבית העלילה בסדרה מבוססת על מקרי אמת וחייה בצד גואל רצון, בנוסף גילתה כי דמותה מגולמת על ידי השחקנית חן אמסלם. השחקנית נועם לוגסי התייצבה לסט הצילומים כחודש לאחר שאחותה התאבדה.

הסדרה עלתה לאוויר עם שידור רצוף של שני הפרקים הראשונים אשר זכו ל־16.4% ו־16.2% אחוזי צפייה בהתאמה.

==עלילה==

הסדרה מגוללת את סיפורה של כת בהנהגתו של שבתאי צדיק (אלון אבוטבול) שמקיף את עצמו בנשים שמצאו אצלו אוזן קשבת וכולם יחדיו מתגוררים במעין קומונה. שבתאי מעביר למשפחתו ולכל דורש שיעורי קבלה ורוחניות. הסדרה מתמקדת בכמה דמויות מרכזיות, מן הכת ומחוץ לכת. מאיה לוין (חן אמסלם זגורי) היא בחורה צעירה שהצטרפה לכת אחרי ששבתאי הצליח לרפא אותה ממיגרנות, ומייחלת להיות אחת מנשותיו של שבתאי וללדת לו ילדים. מאיה משכנעת את אחותה, הגר (נועם לוגסי) להגיע לטיפולים אצל שבתאי, וזו מגלה גם עניין אישי בשבתאי ובלימודים אצלו. הוריהן של השתיים, יואל (יורם טולדנו) ותקווה (אסי לוי) לוין, מנסים בכל יכולתם להוציא את מאיה מהכת, ולמנוע את כניסתה של הגר לשם. שבתאי מגלה עניין בהגר ומעוניין שהיא תצטרף אליהם. הסדרה עוקבת גם אחרי כמה דמויות מרכזיות בתוך הקומונה, בהן תמר (שירה האס), נכדתו של שבתאי שמגלה את העולם בחוץ ומעוניינת להיות חלק ממנו.

=== פרקים ===
{|class="wikitable"
|-
! style="background: #CCF" width="5%" | מס' בעונה
! style="background: #CCF" | כותר
! style="background: #CCF" width="15%" | תאריך שידור
|- class="vevent" style="text-align: center; background:#F2F2F2"
| 1
| class="summary" style="text-align: right;" | "פיילוט"
| 1 בפברואר 2018
|-
| class="description" style="border-bottom:3px solid #CCCCFF" colspan="6" | מאיה (חן אמסלם זגורי) היא בחורה צעירה שהצטרפה לכת אחרי ששבתאי הצליח לרפא אותה ממיגרנות. מאיה מייחלת להיות אחת מנשותיו של שבתאי וללדת לו ילדים. היא מנסה לשכנע את אחותה הקטנה הגר (נועם לוגסי), הסובלת מפריחה, להיפגש עם שבתאי ומטפחת בה תקווה כי הוא יצליח לרפא גם אותה. הוריהן, יואל (יורם טולדנו) ותקווה (אסי לוי), מתנגדים מאוד לקרבה בינה לבין הגר ומנסים למנוע כל פגישה ביניהן או בין הגר לבין שבתאי, מהחשש שמא ישטוף את מוחה. הגר מגיעה לבסוף לטיפול אצל שבתאי, מוקסמת מהכריזמה שלו ומעוניינת להגיע לעוד טיפולים. במקביל, שבתאי מצידו משכנע את מאיה לעשות כל דבר אפשרי כדי לצרף את הגר לקומונה ו"להביא אותה אל האור". הוא טוען כי אם מאיה תצליח לשכנע את הגר להצטרף, היא בעצמה תעלה "מדרגה רוחנית" ותהיה ראויה להיות אישה וללדת ילדים למשפחה. דברים אלו מביאים את מאיה להגיש תלונה שקרית כנגד אביה על תקיפה מינית, ובכך להביא להוצאתה של הגר מהבית. העובדת הסוציאלית אשר מגיעה לקחת את הגר לדירת אומנה מתבררת כאחת מנשותיו של שבתאי, אשר למעשה הביאה אותה לדירה סמוכה לקומונה. הגר חיה בדירה סמוכה לקומונה ומבלה את מרבית זמנה עם הנשים והילדים.
|- class="vevent" style="text-align: center; background:#F2F2F2"
| 2
| class="summary" style="text-align: right;" | "פיילוט"
| 1 בפברואר 2018
|-
| class="description" style="border-bottom:3px solid #CCCCFF" colspan="6" |לאחר שהצליחה להביא את אחותה לקומונה, שבתאי מכנס את המשפחה ומספר להם כי מאיה עלתה מדרגה וראויה להפוך לאישה. היא חושבת כי הוא מתכוון להתחתן איתה, אך למעשה הוא מכריז כי מאיה תתארס לבנו הבכור, אריאל.
|- class="vevent" style="text-align: center; background:#F2F2F2"
| 3
| class="summary" style="text-align: right;" | "התקשורת מתגייסת"
| 8 בפברואר 2018
|-
| class="description" style="border-bottom:3px solid #CCCCFF" colspan="6" |מאיה לא מצליחה להסתיר את אכזבתה מאירוסיה לאריאל, ואריאל טוען כי אינו רוצה להתחתן כך. לבסוף שניהם משוכנעים על ידי שבתאי כי עליהם להתחתן והנישואים יצליחו. לפני חתונתה, מאיה הולכת לטבול במקווה בליווי שבתאי, ולאחר הטבילה שבתאי אונס אותה. תמר מתקרבת לנער מבית הספר שלה ואמה חושדת בה בחוסר צניעות. בהמשך לחקירה המתנהלת נגד יואל ובצעד נואש, יואל ותקווה מחליטים לערב את התקשורת ופונים לכתבת חדשות כדי שתנסה לחשוף את הכת של שבתאי. הכתבת מגיעה לתעד עם מצלמה נסתרת את אחד השיעורים של שבתאי. היא מנסה להתעמת איתו אך הגר עונה לה ומגנה על אורח החיים שלו. לאחר מכן, שבתאי מזמין את הכתבת לראיין אותו ולצלם את הקומונה, תוך טענה כי אין לו מה להסתיר.
|- class="vevent" style="text-align: center; background:#F2F2F2"
| 4
| class="summary" style="text-align: right;" | "המצלמה חושפת את ההרמון"
| 15 בפברואר 2018
|-
| class="description" style="border-bottom:3px solid #CCCCFF" colspan="6" | הגר ושבתאי משוחחים, והוא מציע לה לשנות את שמה לאסתר, על שם אסתר המלכה. הגר בהתחלה מסתייגת, אך לאחר מכן מרוצה מהרעיון ואף מקעקעת את השם על זרועה. הכתבת מגיעה לצלם יום בקומונה, מתלווה לשבתאי ולנשותיו בסידוריהן וכן מראיינת אותו, את מאיה ואת אלינור (בתו). הריאיון עם שבתאי נקטע כאשר הוא נשאל על עטרה, בתה של רחלה ואחת מנשותיו שאיבדה את שפיותה ונכלאה בבידוד. הכתבה משודרת וכולם צופים בה, המצלמה עוברת מבית לבית ומראה את תגובתה של כל משפחה לשידור הכתבה. הקומונה מעודדת את מאיה על תגובה הנזעמת לשאלות הכתבת ושבתאי מזמין אותה לישון איתו.
|- class="vevent" style="text-align: center; background:#F2F2F2"
| 5
| class="summary" style="text-align: right;" | "בחירה גורלית"
| 15 בפברואר 2018
|-
| class="description" style="border-bottom:3px solid #CCCCFF" colspan="6" | תקווה, החולה באפילפסיה, לוקה בהתקף ומאושפזת בבית החולים. יואל ומאיה נפגשים בבית המשפט, לאחר שהיא ממשיכה את צו ההרחקה שהוציאה נגדו. הוא מספר לה על כך שאמה מאושפזת והיא טוענת שהוא משקר. לאחר שהיא משוחחת עם שבתאי, היא מגלה שאמה אכן חולה ונוסעת לבקר אותה, תוך ניסיון לשכנע את אביה כי שבתאי יכול לרפא אותה. שבתאי משכנע את מאיה להסתיר מהגר את דבר אשפוזה של אימן. לאחר שהכתבה על הקומונה משודרת בטלוויזיה, תמר סובלת מהצקות והקנטות בבית הספר. לאחר ששתי תלמידות מקניטות אותה בשירותים, תמר תוקפת אחת מהן ופוצעת אותה. מנהלת בית הספר מנסה לברר האם תמר סובלת מאלימות פיזית בבית, ונותנת לה כרטיס ביקור עם הטלפון האישי שלה, כדי שתיצור איתה קשר בעת צרה.
הגר מקבלת טיפול נוסף משבתאי, במהלכו הוא נוגע לה בחזה. הגר המבולבלת מנסה לשוחח על כך עם הודיה, אשר טוענת שהוא "לא מטפל רגיל". במקביל היא מגלה שהנשים העבירו אותה למקום אחר ומנסה לדבר על כך עם שבתאי אך הוא מתייחס אליה באדישות. הגר מתוסכלת מיחסו האדיש של שבתאי אליה ומגיעה אליו לדירה. היא טוענת שהיא יכולה להוכיח לו כי היא מוכנה לטיפולים נוספים. שבתאי אומר להגר כי עליה לעבור "טיפול במים".
|}

== ראו גם ==

* הרמון
* בית הנשים

==קישורים חיצוניים==
* 

==הערות שוליים==

קטגוריה:סדרות טלוויזיה ישראליות
קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:רשת: תוכניות וסדרות